Yemma tugat-it, dɣa ɣlin-as imeṭtawen.Tefka-yi-d takemmict n tazart d ukennic n uɣrum, testewtew-iyi-d ɣer umeẓẓuɣ-iw tenna-yi:Ruḥ ɣer xalti-k Mila, ffer dinna ɣur-s, mi ara syekkes reffu-agi i baba-k, uγal-d. Ihi ddmeɣ tamuẓit, taqabact, kerseɣ timekrest i ubernus- iw,dγa ffɣeɣ. Sliɣ i tewwurt teṭṭerḍeq deffir-i. Sliɣ daɣen i imeṭṭawen n yemma, wwiɣ-ten deg imeẓẓuɣen-inu. Adfel yella yesxclif acemma, aḍu yettsuḍu. Asemmiḍ izellef, ɣas rriɣ aqelmun.Tuɣmas-iw ttergigint seg usemmiḍ d tugda. Lḥuγ kra iquddimen, uɣaleɣ beddeɣ.Nniɣ d yiman-iw: Awah, ad ruheɣ kan ɣer xalti, akken i yi-tenna yemma, ad ffreɣ dinna! Uɣaleɣ mmektiɣ-d waɣzen-nni n Baba. Zriɣ yezmer ad i-yaf dinna, ad terwi fell-i.yernu mmektiɣ-d weltma. Nniɣ d yiman-iw ilaq a tt-id-afeɣ, a neqqim di kra yiwet n taddart, ur nettuɣal ara γer uxxam n waɣzen-nni n Baba.